ค่าเงินบาทเปิด32.64รอดูความชัดเจนร่างกม.ภาษีสหรัฐฯ
ค่าเงินบาทอยู่ที่ 32.64 บาท/ดอลลาร์รอดูความชัดเจนของที่ประชุม ส.ส.สหรัฐฯ ในการพิจารณาร่างกฎหมายภาษี
6 ธ.ค. 2560

ค่าเงินบาทอยู่ที่ 32.64 บาท/ดอลลาร์รอดูความชัดเจนของที่ประชุม ส.ส.สหรัฐฯ ในการพิจารณาร่างกฎหมายภาษีนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.64 บาท/ดอลลาร์ จากปิดตลาดช่วงเย็นวันจันทร์ที่ระดับ 32.63 บาท/ดอลลาร์ โดยตลาดรอดูความชัดเจนของที่ประชุม ส.ส.สหรัฐฯ ในการพิจารณาร่างกฎหมายภาษี          "บาททรงตัวใกล้เคียงกับช่วงเย็นวันจันทร์ ตลาดรอดูความชัดเจนของร่างกฎหมายภาษีของสหรัฐฯ ขณะเดียวกันมีแรงซื้อดอลลาร์กลับเข้ามาในตลาดโลก" นักบริหารเงิน กล่าว          นักบริหารเงินประเมินกรอบการเคลื่อนไหวของเงินบาทวันนี้ไว้ที่ 32.60-32.70 บาท/ดอลลาร์